અર્જુન કપૂર અને વરુણ ધવન કેટરિના કૈફ પ્રત્યે એટલી નફરત કરતા હતા કે, એક સમયે તેમણે બંનેએ ‘વી હેટ કેટરિના' નામનું વોટ્સએપ ગ્રૂપ પણ બનાવ્યું હતું. કેટરિનાએ જ કરણ જોહરના શો ‘કોફી વિથ કરણ'માં એના વિશે જણાવ્યું હતું. જોકે, કેટરિના, અર્જુન અને વરુણની આ નફરત હવે દૂર થઈ છે અને તેઓ ત્રણેય સારા ફ્રેન્ડ્સ પણ છે. કેટરિના ટૂંક સમયમાં વરુણની સાથે ડાન્સ ફિલ્મ ‘એબીસીડી 3'માં જોવા મળશે. વાસ્તવમાં સવાલ એ છે કે, ફ્રેન્ડશિપ થઈ હોવા છતાં કેટરિના અને અર્જુન શા માટે સાથે સિલ્વર સ્ક્રીન પર સાથે જોવા નહીં મળે. વાસ્તવમાં સાથે ફિલ્મ ન કરવાનો નિર્ણય ગુસ્સા કે નફરતની લાગણીથી નહીં પરંતુ એક સંબંધના કારણે લેવામાં આવ્યો છે. કેટરિના અર્જુનને પોતાનો રાખી ભાઈ માને છે. એવામાં કેટરિના માટે અર્જુનની સાથે સ્ક્રીન પર રોમાન્સ કરવો થોડો મુશ્કેલ છે. એટલા માટે આ જોડી કદાચ સ્ક્રીન પર રોમાન્સ કરતી નહીં જોવા મળે. .